Document ID: 31986R0344

Komisijas Regula (EEK) Nr. 344/86
(1986. gada 17. februāris),
ar ko groza Regulas (EEK) Nr. 626/85 un (EEK) Nr. 2077/85 par garantijām
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 14. marta Regulu (EEK) Nr. 516/77 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 4. panta 8. punktu,
ņemot vērā Padomes 1977. gada 14. marta Regulu (EEK) Nr. 525/77 par ražošanas atbalsta sistēmas konservētiem ananasiem izveidi [3], kurā jaunākie grozījumi izdarīti ar Regulu (EEK) Nr. 1699/85 [4], un jo īpaši tās 8. pantu,
tā kā Komisijas 1985. gada 22. jūlija Regulas (EEK) Nr. 2220/85, kas nosaka kopējus sīki izstrādātus noteikumus garantiju režīma piemērošanai lauksaimniecības produktiem [5], III sadaļā paredzēts, kādus garantiju ķīlu veidus drīkst dot; tā kā tās pašas regulas 19. panta 1. punkts nosaka, kad atbrīvojams nodrošinājums, kas iesniegts saistībā ar avansa maksājumiem;
tā kā tādēļ būtu jāsvītro atbilstīgie noteikumi Komisijas 1985. gada 12. marta Regulā (EEK) Nr. 626/85 par neapstrādātu rozīņu un žāvētu vīģu pirkšanu, pārdošanu un uzglabāšanu, ko veic uzglabāšanas aģentūras [6], un 1985. gada 25. jūlija Regulā (EEK) Nr. 2077/85, kas nosaka sīki izstrādātus noteikumus ražošanas atbalsta piemērošanai konservētiem ananasiem [7];
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 626/85 21. panta 1. punktu un Regulas Nr. 2077/85 4. panta 4. punktu un 5. panta 1. punktu ar šo svītro.
2. pants
Šī regula stājas spēkā 1986. gada 1. martā.
Tomēr Regulas (EEK) Nr. 2077/85 5. panta 1. punkts paliek spēkā attiecībā uz nodrošinājumu, kas iesniegts pirms šīs regulas stāšanās spēkā.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 17. februārī

Labels: 11
17